Diari Oficial de la Generalitat Valenciana


Sumari del DOGV 8951, del 13-11-2020 (2020/9619)

DECRET 168/2020, de 30 d'octubre, del Consell, de modificació del Decret 105/2019, de 5 de juliol, del Consell, pel qual estableix l'estructura orgànica bàsica de la Presidència i de les conselleries de la Generalitat.
--------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/2020/10/30/168/dof/vci/html**

### Dades del document

Número de DOGV
:   8951

Data del DOGV
:   13-11-2020

Secció del DOGV
:   I. DISPOSICIONS GENERALS

Número del document
:   2020/9619


Data del document
:   30-10-2020

Organisme emissor
:   Presidència de la Generalitat

Tipus de document
:   Decret

Anàlisi jurídica

 Descriptors 

:   * Presidència de la Generalitat
    * legislació

DECRET 168/2020, de 30 d'octubre, del Consell, de modificació del Decret 105/2019, de 5 de juliol, del Consell, pel qual estableix l'estructura orgànica bàsica de la Presidència i de les conselleries de la Generalitat. [2020/9619]  
El Decret 5/2019, de 16 de juny, del president de la Generalitat, va determinar les conselleries en què s'organitza l'administració de la Generalitat. Aquesta norma organitzativa va ser completada, pel que fa a les secretaries autonòmiques, pel Decret 7/2019, de 20 de juny, del president de la Generalitat, pel qual es determinen les secretaries autonòmiques de l'Administració del Consell, que ha sigut modificat mitjançant el Decret 11/2020, de 3 de setembre.  
  
D'altra banda, el Decret 105/2019, de 5 de juliol, del Consell, va establir l'estructura orgànica bàsica de la Presidència i de les conselleries de la Generalitat, amb l'objectiu de poder atendre amb eficàcia les competències assignades a cada un dels departaments.  
Consideracions de caràcter tècnic aconsellen assignar les funcions d'intervenció administrativa sobre els mitjans de comunicació social y de determinades funcions relacionades amb la implementació de noves tècniques d'organització i instruments de treball i de noves eines d'impuls, difusió i gestió en l'àmbit de l'Administració, a la Conselleria d'Hisenda i Model Econòmic, que les exercirà mitjançant la Direcció General de Tecnologies de la Informació i la Comunicació. La profunda i creixent imbricació que hi ha entre la prestació dels serveis audiovisuals i el desenvolupament de les xarxes de la informació i la comunicació, fa convenient que les funcions administratives d'intervenció en matèria de ràdio i televisió passen a ser assumides per òrgans amb un major nivell d'especialització tècnica en la planificació i gestió de les tecnologies de la informació i les telecomunicacions. Així mateix, s'estima convenient clarificar les entitats del sector públic instrumental de la Generalitat sobre les quals exerceix les seues atribucions la Secretaria Autonòmica de Model Econòmic i Finançament.  
Així mateix, s'ha estimat convenient reestructurar alguns centres directius i algunes competències de la Conselleria de Justícia, Interior i Administració Pública.  
  
De la mateixa manera, es considera oportú modificar l'atribució de la coordinació sociosanitària, i assignar-la a la Secretaria Autonòmica d'Atenció Primària i Serveis Socials, i també modificar l'atribució de la R+D+i en el sector agroalimentari i transferència tecnològica, i assignar-la a la Direcció General de Política Agrària Comuna (PAC), i corregir una xicoteta disfunció en les atribucions de la Direcció General d'Obres Públiques, Transports i Mobilitat Sostenible, així com precisar la relació de l'administració amb els instituts tecnològics.  
A més del que s'ha exposat, s'hi incorpora una nova disposició addicional, relativa a l'Institut Valencià de Competitivitat Empresarial.  
En conseqüència, cal adoptar les mesures organitzatives necessàries per a ajustar l'estructura orgànica bàsica de la Presidència de la Generalitat, de la Vicepresidència i Conselleria d'Igualtat i Polítiques Inclusives, de la Conselleria d'Hisenda i Model Econòmic, de la Conselleria de Justícia, Interior y Administració Pública, i de la Conselleria d'Agricultura, Desenvolupament Rural, Emergència Climàtica i Transició Ecològica, de la Conselleria de Política Territorial, Obres Públiques i Mobilitat, de la Conselleria d'Innovació, Universitats, Ciència i Societat Digital, i de l'Institut Valencià de Competitivitat Empresarial adscrit a la Conselleria d'Economia Sostenible, Sectors Productius, Comerç i Treball.  
En virtut d'això, i fent ús de les atribucions conferides en l'article 64 de la Llei 5/1983, de 30 de desembre, del Consell, a proposta del president de la Generalitat, i amb la deliberació prèvia del Consell, en la reunió del dia 30 d'otubre de 2020,  
  
DECRETE  
  
Article únic. Modificació de determinats preceptes del Decret 105/2019, de 5 de juliol, del Consell, pel qual estableix l'estructura orgànica bàsica de la Presidència i de les conselleries de la Generalitat  
Es modifiquen l'apartat 1 de l'article 3, la secció cinquena del capítol II del títol I, l'apartat 1 de l'article 30, l'article 37, l'apartat 1 de l'article 58, l'article 59, l'apartat 1 de l'article 62, l'article 65, l'article 71, l'apartat 2 de l'article 72, l'article 75, l'article 76, l'article 77, l'article 78, l'article 124 i l'article 125, l'article 141, l'apartat 1 de l'article 150 i l'article 151, i s'hi incorpora una nova disposició addicional quarta, i es renumera l'anterior disposició addicional quarta com a cinquena, del Decret 105/2019, de 5 de juliol, del Consell, pel qual estableix l'estructura orgànica bàsica de la Presidència i de les conselleries de la Generalitat, que queden redactats en els termes que figuren en l'annex.  
  
  
DISPOSICIÓ DEROGATÒRIA  
  
Única. Derogació normativa  
Queden derogades totes aquelles disposicions d'igual o inferior rang en allò que s'opose al que estableix aquest decret.  
  
DISPOSICIÓ FINAL  
  
Única. Entrada en vigor  
Aquest decret entrarà en vigor el mateix dia de la seua aprovació.  
  
València, 30 d'octubre de 2020  
El president de la Generalitat,  
XIMO PUIG I FERRER  
  
ANNEX  
  
Nova redacció de l'apartat 1 de l'article 3, de la secció cinquena del Capítol II del Títol I, de l'apartat 1 de l'article 30, de l'article 37, de l'apartat 1 de l'article 58, de l'article 59, de l'apartat 1 de l'article 62, de l'article 65, de l'article 71, de l'apartat 2 de l'article 72, de l'article 75, de l'article 76, de l'article 77, de l'article 78, de l'article 124, de l'article 125, de l'article 141, de l'apartat 1 de l'article 150 i de l'article 151, i de la disposició addicional quarta, i renumeració de la disposició addicional cinquena del Decret 105/2019, de 5 de juliol, del Consell, pel qual estableix l'estructura orgànica bàsica de la Presidència i de les conselleries de la Generalitat  
  
1. L'apartat 1 de l'article 3 queda amb la redacció següent:  
«Article 3. Estructura dels òrgans superiors i directius  
1. Sota l'autoritat del president, la Presidència de la Generalitat està integrada pels òrgans superiors i centres directius següents:  
a) Secretaria Autonòmica de Presidència  
b) Secretaria Autonòmica de Promoció Institucional i Cohesió Territorial  
c) Secretaria Autonòmica de Prospectiva i Comunicació  
d) Secretaria Autonòmica per a la Unió Europea i Relacions Externes  
e) Secretaria Autonòmica de Turisme  
f) Advocacia General de la Generalitat  
g) Sotssecretaria  
h) Direcció General de Coordinació de l'Acció del Govern  
i) Direcció General de Relacions amb les Corts  
j) Direcció General de Coordinació del Diàleg Social  
k) Direcció General de Promoció Institucional  
l) Direcció General d'Administració Local  
m) Direcció General de l'Agenda Valenciana Antidespoblament  
n) Direcció General de Relacions Informatives  
o) Direcció General d'Anàlisi i Polítiques Públiques  
  
p) Direcció General de Relacions amb la Unió Europea i l'Estat  
q) Direcció General de Relacions amb les Comunitats Autònomes i Representació Institucional  
r) Direcció General de Turisme  
s) Direcció General de l'Advocacia General.»  
  
  
  
2. La secció cinquena del Capítol II del Títol I queda redactada de la manera següent:  
«Secció cinquena  
Secretaria Autonòmica de Prospectiva i Comunicació i òrgans directius dependents  
  
Article 13. Secretaria Autonòmica de Prospectiva i Comunicació i òrgans directius dependents  
1. La Secretaria Autonòmica de Prospectiva i Comunicació exercirà les funcions establides en l'article 68 de la Llei 5/1983, de 30 de desembre, del Consell, i la resta prevista en l'ordenament jurídic, en matèria de política informativa, comunicació institucional de la Generalitat i relació amb els mitjans de comunicació, així com el suport per a l'anàlisi de les polítiques del Consell.  
2. Dependrà orgànicament i funcionalment d'aquesta Secretaria Autonòmica el personal funcionari del cos tècnic de comunicació i relacions informatives de l'Administració de la Generalitat, sense perjuí de l'òrgan administratiu on presten els seus serveis, segons les necessitats d'aquests. A més, a la Secretaria Autonòmica de Prospectiva i Comunicació li competeix la superior coordinació dels departaments amb funcions de comunicació i relacions informatives de les entitats del sector públic autonòmic.  
3. De la Secretaria Autonòmica de Prospectiva i Comunicació depenen els centres directius següents:  
a) Direcció General de Relacions Informatives  
b) Direcció General d'Anàlisi i Polítiques Públiques.  
  
Article 14. Direcció General de Relacions Informatives  
La Direcció General de Relacions Informatives exerceix les funcions establides en l'article 70 de la Llei 5/1983, de 30 de desembre, del Consell, i la resta prevista en l'ordenament jurídic, en matèria de política informativa i comunicació institucional de la Generalitat, relació amb els mitjans de comunicació social, i seguiment del contracte programa de la Corporació Valenciana de Mitjans de Comunicació, en el marc de la Comissió Mixta de Seguiment i Control.  
  
Article 15. Direcció General d'Anàlisi i Polítiques Públiques  
La Direcció General d'Anàlisi i Polítiques Públiques exerceix les funcions establides en l'article 70 de la Llei 5/1983, de 30 de desembre, del Consell, i la resta prevista en l'ordenament jurídic, relatives a la preparació de la informació política i tècnica necessària per al disseny i avaluació de les polítiques públiques.»  
  
3. L'apartat 1 de l'article 30 queda de la manera següent:  
«Article 30. Secretaria Autonòmica d'Atenció Primària i Serveis Socials  
1. La Secretaria Autonòmica d'Atenció Primària i Serveis Socials exerceix les funcions que se li atribueixen en l'article 68 de la Llei 5/1983, de 30 de desembre, del Consell, en matèria de direcció, coordinación i implementació de les polítiques d'igualtat d'oportunitats, d'atenció primària del sistema de serveis socials, la coordinació sociosanitària, servei d'atenció a les persones en situació de dependència i promoció de l'autonomia personal, polítiques de prevenció, protecció, promoció i participació dels xiquets, xiquetes i adolescents, desenvolupament comunitari, polítiques integrals d'atenció a barris inclusius i espai públic per a l'acció coordinada en la política d'accés a l'habitatge social per a col·lectius o persones vulnerables desenvolupada per la Conselleria d'Habitatge i Arquitectura Bioclimàtica.»  
  
4. L'article 37 queda redactat de la manera següent:  
«Article 37. Direcció General de Diversitat Funcional i Salut Mental  
La Direcció General de Diversitat Funcional i Salut Mental exerceix les funcions establides en l'article 70 de la Llei 5/1983, de 30 de desembre, del Consell, i la resta prevista en l'ordenament jurídic, en matèria d'atenció a les persones amb diversitat funcional i la promoció de la seua autonomia personal, l'atenció residencial i el reconeixement dels seus drets.»  
  
  
5. L'apartat 1 de l'article 58 queda amb la redacció següent:  
«Article 58. Secretaria Autonòmica de Model Econòmic i Finançament i òrgans directius dependents  
1. La Secretaria Autonòmica de Model Econòmic i Finançament exerceix les funcions establides en l'article 68 de la Llei 5/1983, de 30 de desembre, del Consell, en matèria de política financera, model econòmic i finançament; sector públic instrumental de la Generalitat, exceptuats els organismes autònoms i els consorcis sanitaris; patrimoni, projectes i fons europeus.»  
  
6. L'article 59 queda redactat de la manera següent:  
«Article 59. Direcció General del Sector Públic i Patrimoni  
La Direcció General del Sector Públic i Patrimoni exerceix les funcions establides en l'article 70 de la Llei 5/1983, de 30 de desembre, del Consell, així com la resta prevista en l'ordenament jurídic, en matèria de patrimoni de la Generalitat, la seua gestió immobiliària i econòmica, i el parc mòbil de la Generalitat; anàlisi, planificació, ordenació, seguiment i avaluació per a la reestructuració i racionalització del sector públic instrumental de la Generalitat, exceptuats els organismes autònoms i els consorcis sanitaris, així com les de seguiment i control d'aquestes actuacions.»  
  
7. L'apartat 1 de l'article 62 queda de la manera següent:  
«Article 62. Secretaria Autonòmica d'Hisenda i òrgans directius dependents  
1. La Secretaria Autonòmica d'Hisenda exercirà les funcions establides en l'article 68 de la Llei 5/1983, de 30 de desembre, del Consell, en matèria de política pressupostària, tributària, despesa pública, gestió de tresoreria, joc, tecnologies de la informació i de la comunicació de l'Administració, i intervenció administrativa en matèria de ràdio i televisió de competència de la Comunitat Valenciana.»  
  
8. L'article 65 queda amb la redacció següent:  
«Article 65. Direcció General de Tecnologies de la Informació i les Comunicacions  
  
La Direcció General de Tecnologies de la Informació i les Comunicacions exerceix les funcions establides en l'article 70 de la Llei 5/1983, de 30 de desembre, del Consell, i la resta prevista en l'ordenament jurídic, respecte a l'Administració de la Generalitat i els seus organismes autònoms, en matèria de seguretat de la informació, planificació, coordinació, autorització i control de les tecnologies de la informació, les telecomunicacions i comunicacions corporatives i la teleadministració de la Generalitat, així com la contractació centralitzada dels serveis i subministraments en matèria de tecnologies de la informació i les telecomunicacions en l'àmbit de l'Administració de la Generalitat i del seu sector públic instrumental, i la intervenció administrativa en matèria de ràdio i televisió de competència de la Comunitat Valenciana, Així com la planificació i innovació per a la implementació de noves tècniques d'organització i instruments de treball tendents a la millora de l'eficiència i l'eficàcia de l'Administració Pública.»  
  
9. L'article 71 queda redactat de la manera següent:  
«Article 71. Estructura dels òrgans superiors i directius  
Sota la direcció superior de la persona titular, la Conselleria de Justícia, Interior i Administració Pública està integrada pels òrgans superiors i centres directius següents:  
a) Secretaria Autonòmica de Justícia i Administració Pública  
b) Secretaria Autonòmica de Seguretat i Emergències  
c) Sotssecretaria  
d) Direcció General de Modernització i Relacions amb l'Administració de Justícia  
e) Direcció General de Reformes Democràtiques i Accés a la Justícia  
f) Direcció General de Funció Pública  
g) Direcció General Operativa.  
  
10. L'apartat 2 de l'article 72 queda com segueix:  
«Article 72. Secretaria Autonòmica de Justícia i Administració Pública i òrgans directius dependents  
[...]  
2. De la Secretaria Autonòmica de Justícia i Administració Pública depenen els centres directius següents:  
a) Direcció General de Modernització i Relacions amb l'Administració de Justícia  
b) Direcció General de Reformes Democràtiques i Accés a la Justícia  
c) Direcció General de Funció Pública  
  
11. L'article 75 queda redactat de la manera següent:  
«Article 75. Direcció General de Funció Pública  
La Direcció General de Funció Pública, en relació amb el personal al servei de l'administració de la Generalitat, exerceix les funcions establides en l'article 70 de la Llei 5/1983, de 30 de desembre, del Consell, i la resta prevista en l'ordenament jurídic, en matèria de funció pública, ordenació, selecció, provisió, relacions sindicals, formació del personal al servei de l'Administració de la Generalitat, el desenvolupament i aplicació de les diferents eines d'impuls, difusió i gestió del coneixement en l'àmbit de l'Administració, així com l'aprovació, gestió i resolució de les ajudes destinades al finançament dels plans de formació destinats al personal al servei de les entitats locals de la Comunitat Valenciana.»  
  
  
12. L'article 76 queda amb la redacció següent:  
«Article 76. Secretaria Autonòmica de Seguretat i Emergències  
1. La Secretaria Autonòmica de Seguretat i Emergències exerceix les funcions que se li atribueixen en l'article 68 de la Llei 5/1983, de 30 de desembre, del Consell, en matèria d'interior, seguretat pública, coordinació de policies locals, gestió de la Unitat del Cos Nacional de Policia adscrita a la Comunitat Valenciana, espectacles, establiments públics, activitats recreatives i socioculturals, protecció civil, extinció d'incendis i gestió d'emergències.  
2. De la Secretaria Autonòmica de Seguretat i Emergències depén la Direcció General Operativa.»  
  
13. L'article 77 passa a tindre la redacció següent:  
«Article 77. Direcció General Operativa  
La Direcció General Operativa exerceix les funcions establides en l'article 70 de la Llei 5/1983, de 30 de desembre, del Consell, i la resta prevista en l'ordenament jurídic, en matèria d'espectacles, establiments públics, activitats recreatives i socioculturals; i, en la resta de matèries relatives a interior, seguretat pública, coordinació de policies locals, gestió de la Unitat del Cos Nacional de Policia adscrita a la Comunitat Valenciana, protecció civil, extinció d'incendis i gestió d'emergències, ho farà en virtut de la delegació adoptada d'acord amb l'article 12 de la Llei 4/2015, de 3 de febrer, de la Generalitat, per la qual es crea l'Agència Valenciana de Seguretat i Resposta a les Emergències.»  
  
  
14. L'article 78 queda amb la redacció següent:  
«Article 78. Sotssecretaria  
La Sotssecretaria assumeix les funcions establides en l'article 69 de la Llei 5/1983, de 30 de desembre, del Consell, la tramitació dels procediments de responsabilitat patrimonial; l'exercici de la potestat disciplinària respecte al personal adscrit a la Conselleria de Justícia, Interior i Administració Pública, excepte en el supòsit que la sanció proposada siga la de separació del servei, així com la inspecció general de serveis, la simplificació administrativa i les funcions relatives a consultes populars i processos electorals.»  
  
  
15. L'article 124 queda redactat de la manera següent:  
Article 124. Direcció General de Desenvolupament Rural  
La Direcció General de Desenvolupament Rural exerceix les funcions establides en l'article 70 de la Llei 5/1983, de 30 de desembre, del Consell, i la resta prevista en l'ordenament jurídic en matèria d'impuls de polítiques de desenvolupament rural; foment de l'agricultura ecològica, de nous models productius i sostenibles, de la competitivitat, de l'eficiència i de l'economia sostenible de la indústria agroalimentària; desenvolupament i implantació de noves àrees de producció i d'augment de valor afegit dels productes agrícoles, ramaders i forestals, i figures de qualitat.»  
  
16. L'article 125 queda amb la redacció següent:  
«Article 125. Direcció General de Política Agrària Comuna (PAC)  
La Direcció General de Política Agrària Comuna (PAC) exerceix les funcions establides en l'article 70 de la Llei 5/1983, de 30 de desembre, del Consell, i la resta prevista en l'ordenament jurídic en matèria de foment i garantia agrària, la Política Agrària Comuna i la R+D+i en el sector agroalimentari i transferència tecnològica.»  
  
17. L'article 141 queda redactat de la manera següent:  
«Article 141. Direcció General d'Obres Públiques, Transports i Mobilitat Sostenible  
La Direcció General d'Obres Públiques, Transports i Mobilitat Sostenible exerceix les funcions establides en l'article 70 de la Llei 5/1983, de 30 de desembre, del Consell, i les altres previstes en l'ordenament jurídic, en matèria d'infraestructures públiques viàries i ferroviàries, seguretat viària, planificació i logística del transport; planificació, coordinació i execució de l'oferta intermodal del transport en la Comunitat Valenciana; seguretat i ordenació del transport; gestió de la xarxa de transports, i mobilitat metropolitana.»  
  
18. L'article 150 queda de la manera següent:  
«Article 150. Secretaria Autonòmica d'Innovació i Transformació Digital  
  
1. La Secretaria Autonòmica d'Innovació i Transformació Digital exerceix les funcions que se li atribueixen en l'article 68 de la Llei 5/1983, de 30 de desembre, del Consell, en matèria d'innovació tecnològica i desenvolupament de la capacitat innovadora del sistema productiu valencià; Sistema Valencià de la Innovació; coordinació en matèria d'innovació tecnològica dels Instituts Tecnològics de la Comunitat Valenciana, i estratègies de digitalització de la Comunitat Valenciana.»  
  
19. El artículo 151 queda redactat de la manera següent:  
«Article 151. Direcció General d'Innovació  
La Direcció General d'Innovació exerceix les funcions establides en l'article 70 de la Llei 5/1983, de 30 de desembre, del Consell, i la resta prevista en l'ordenament jurídic, en matèria de definició i seguiment de l'estratègia d'innovació de la Comunitat Valenciana; polítiques de suport al Sistema Valencià de la Innovació; parcs tecnològics; coordinació en matèria d'innovació tecnològica dels instituts tecnològics; instituts d'investigació i infraestructures d'investigació i transferència de ciència i tecnologia que no depenen de les universitats o de les Conselleries de Sanitat Universal i Salut Pública, i d'Agricultura, Desenvolupament Rural, Emergència Climàtica i Transició Ecològica; desenvolupament de la innovació tecnològica, i gestió i seguiment d'accions d'R+D+i previstes en programes i iniciatives de la Unió Europea.»  
  
  
20. S'hi inclou una nova disposició addicional quarta, amb la redacció següent:  
«De conformitat amb els objectius de l'Institut Valencià de Competitivitat Empresarial, recollits en la disposició addicional setena de la Llei 12/1988, de 30 de desembre, en la redacció donada pel Decret llei 7/2012, de 19 d'octubre, del Consell, de Mesures de Reestructuració i Racionalització del Sector Públic Empresarial i Fundacional de la Generalitat, s'assigna a l'Institut Valencià de Competitivitat Empresarial la coordinació i suport en matèria d'R+D+i empresarial de la Xarxa d'Instituts Tecnològics de la Comunitat Valenciana».  
  
  
21. La disposició addicional quarta, titulada «Delegació de competències», passa a ser la disposició addicional cinquena.


Còpia Permalink ELI